Buka ya Jesus and His World ya re: “Wulu e ne e na le mebala ya tlholego e e farologaneng, go simolola ka o mosweu go fitlha ka o o borokwa jo bo tseneletseng, le mebala e mengwe e mentsi e e tsamaisanang le eno.” Mo godimo ga moo, gantsi wulu e ne e fetolwa mmala. Sefetolammala se se phepole se se turang se ne se tsewa mo ditsheding dingwe tsa di-mollusk mme dimela, medi, makakaba le ditshenekegi tse di farologaneng di ne di dirisiwa go dira difetolammala tse dikhibidu, tse di serolwana, tse di pududu le tse dintsho. Fa re bala Baebele, re ka etsa jang sekao se se molemo sa ga Jesu le sa balatedi ba gagwe ba ba ikanyegang? Sa ntlha, re ka sekaseka ditemana tse di dikologileng e go tlotlwang ka yone. Di ka re thusa jang go tlhaloganya bokao? Ka sekai, a re tseye mafoko a ga Jesu a a kwadilweng mo go Mathaio 16:28: “Ammaaruri ke a lo raya ka re go na le bangwe ba bao ba emeng fano ba ba se kitlang ba utlwa loso ka gope go fitlha ba bona Morwa motho pele a tla a le mo bogosing jwa gagwe.” Bangwe ba ka akanya gore mafoko ano ga a ka a diragadiwa ka gonne barutwa botlhe ba ga Jesu ba ba neng ba le teng fa a bua mafoko ano ba ne ba swa pele Bogosi jwa Modimo bo tlhomiwa kwa magodimong. E bile The Interpreter’s Bible e bolela jaana ka temana eno: “Polelelopele eo ga e a ka ya diragadiwa, mme moragonyana Bakeresete ba ne ba fitlhela go tlhokega go tlhalosa gore e ne e le tshwantshiso fela.”